**Стартира обновената социално отговорна инициатива „Ти и Lidl за нашето утре“**

*В продължение на един месец Лидл България ще отделя по 5 ст. за всеки касов бон*

**18 септември 2023 г., гр. София:** Започва шестото издание на най-голямата социално отговорна програма на Лидл България – „Ти и Lidl за нашето утре“. От днес до 18 октомври клиентите на Lidl ще допринасят за събиране на фонда, като компанията ще отделя за всеки касов бон в този период по 5 ст. Събраната сума ще бъде дарена за социалнозначими проекти. Кандидатите за финансиране по програмата могат да изпращат своите проекти до 28 октомври включително.

Тази година инициативата „Ти и Lidl за нашето утре“ бе трансформирана след мащабно проучване на нагласите и нуждите на местните общности и неправителствените организации. Беше проведено и допитване до институции и медии за актуалните национални приоритети. Обновената програма добавя допълнителни тематични области, фокусирани към актуалните предизвикателства пред обществото ни, и разширява достъпа до програмата за младежи под 18-годишна възраст, журналисти и регионални медии.

В това издание ще бъдат приемани проекти в пет области:

* **#BeGreen** ще окаже подкрепа на идеи, свързани с опазването на околната среда;
* **#BeLocal** е с фокус насърчаване на културата и опазване на историческото наследство;
* **#BeActive** адресира инициативи, свързани с активния начин на живот;
* **#BeFair** е насочена към проекти за социална справедливост и равенство;
* **#BeVocal** ще подкрепи медийни и журналистически проекти;

**Ще бъде даден и специален грант под патронажа на проф. д-р Диана Ковачева, омбудсман на Република България. Той ще бъде част от категорията #BeFair и ще е насочен към подкрепа на децата със специални образователни нужди.**

Всички кандидатури ще бъдат приемaни чрез онлайн формуляр в новата платформа на инициативата <https://tilidl.bg/>. Максималният размер на финансиране ще бъде както следва:

* граждански организации - до 15 000 лв.
* младежки групи – до 5 000 лв.
* регионални медии - до 7 000 лв.
* журналисти – до 3 000 лв.

Всички финансирани проекти следва да бъдат осъществени в рамките на до 12 месеца. Всеки получен проект ще премине през три етапа на оценяване, а през януари 2024 г. одобрените проекти ще бъдат оповестени.

Инициативата се реализира в партньорство с Фондация „Работилница за граждански инициативи“ и Български дарителски форум. От тази година към програмата се присъединява и Асоциацията на европейските журналисти – България, които консултират категорията #BeVocal.

Повече информация за инициативата може да откриете на официалния сайт: [www.tilidl.bg](http://www.tilidl.bg).

***За „Ти и Lidl за нашето утре“***

*Най-голямата социално отговорна инициативата на Лидл България „Ти и Lidl за по-добър живот“ се провежда от 2017 година насам в партньорство с Фондация „Работилница за граждански инициативи“ и Български дарителски форум.*

*В първите пет издания компанията финансира с* ***общ фонд от 915 000 лева 119 вдъхновяващи граждански проекта*** *в областта на образованието, околната среда, културата и историческото наследство. Въздействието им успя да достигне* ***до над половин милион българи от 58 градове и села в цялата страна****. Голяма част от финансираните проекти продължават да оказват положително въздействие в своите общности и до днес, а броят на бенефициентите расте всеки ден.*

*През 2023 г. инициативата се трансформира в „Ти и Lidl за нашето утре“. Целта е тя да бъде синхронизирана с усилията на Лидл България в областта на устойчивото развитие на глобално ниво, както и да бъде адаптирана към съвременните нужди на обществото ни. Като партньор към инициативата се присъединява и Асоциацията на европейските журналисти – България.*

***За Лидл България***

*Lidl е най-голямата верига магазини за хранителни стоки в Европа. Част e от немската Schwarz Gruppe и присъства в 31 държави. В България Lidl стартира своята дейност през 2010 г. Днес компанията има 120  магазина в 53 града и над 4000 служители. Предимствата на специфичния бизнес модел, широката гама продукти с оптимално съотношение качество-цена и въвеждането на редица иновативни практики и модели, наложиха Lidl в България като смарт дискаунтър, предлагащ високо качество на добра цена, и компания, която подхожда честно, отговорно, с мисъл и грижа за своите клиенти, служители и партньори.*